**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**Д О К Л А Д Н А З А П И С К А**

**ОТ НИКОЛАЙ МИТКОВ – КМЕТ НА ОБЩИНА ПЪРВОМАЙ**

**Относно: Определяне на годишна наемна цена при отдаване под наем на маломерни имоти от ОПФ на Община Първомай, по реда на чл. 24а, ал. 7 от ЗСПЗЗ**

ДАМИ И ГОСПОДА ОБЩИНСКИ СЪВЕТНИЦИ,

Съгласно разпоредбата на чл.24а, ал.7 от Закона за собствеността и ползването на земеделските земи (ЗСПЗЗ), Общинският съвет по предложение на кмета на общината е определил маломерни имоти от общинския поземлен фонд, които могат да се отдават под наем за една година без търг. "Маломерни имоти" по смисъла на чл. 24а, ал.7 от ЗСПЗЗ, са имоти с площ до 10 дка, съгласно § 2б от Допълнителни разпоредби на ЗСПЗЗ.

Във връзка с предстоящата процедура за отдаване под наем без провеждане на търг на маломерни земеделски имоти от ОПФ на община Първомай, за новата стопанската година - 2024/2025, за срок от 1 (една) година, предлагаме на ОбС да одобри със свое решение наемната цена на декар за землищата на общината в размер на 34 лв./дка, определено на база Протокол от проведена комисия, назначена със заповеди №№ РД-07-1/02.01.2024 г. и РД-07-1-1/24.01.2024г. на Директора на Областна дирекция “Земеделие” – Пловдив, за определяне размера на средното годишно рентно плащане по общини и начин на трайно ползване.

Размерът на средното годишно рентно плащане за съответното землище от общината за предходната година,в съответствие на §2е от ДР на ЗСПЗЗ, се определя въз основа на данни, предоставени от съответната общинската служба по земеделие, за средната стойност на рентните вноски, изчислена на база всички договори, регистрирани в общинската служба по земеделие.

**Предвид изложената фактическа обстановка Ви предлагам следното**

**Р Е Ш Е Н И Е:**

**На основание чл.21 ал.1 т.8 от Закон за местното самоуправление и местна администрация, във връзка с чл.8, ал.1, чл.14, ал.8 от Закон за общинската собственост, Общински съвет гр. Първомай:**

**1.** За определените с решения на ОбС Първомай маломерни имоти от ОПФ, които могат да се отдават под наем за една година без търг, съгласно разпоредбата на чл.24а, ал.7 от Закона за собствеността и ползването на земеделските земи за стопанската 2024/2025 г., възлага на Кмета на общината да сключва договори за наем при цена в *размер на 34,00 лв./дка (тридесет и четири лева на декар), представляваща средното годишно рентно плащане за нива в община Първомай*, съгласно Протокол на комисия, назначена със Заповеди №№ РД-07-1/02.01.2024 г. и РД-07-1-1/24.01.2024г. на Директора на Областна дирекция “Земеделие” – Пловдив, за определяне размера на средното годишно рентно плащане за землищата по общини и начин на трайно ползване.

**Мотиви:** Настоящето решение се приема във връзка с използване на земите от ОПФ за земеделски дейности и изпълнение на бюджета на общината.

**Приложение:** Протокол от проведена комисия, назначена със заповеди №№ РД-07-1/02.01.2024 г. и РД-07-1-1/24.01.2024г. на Директора на Областна дирекция “Земеделие” – Пловдив, за определяне размера на средното годишно рентно плащане за землищата по общини и начин на трайно ползване.

**ВНОСИТЕЛ: /П/**

**НИКОЛАЙ МИТКОВ**

*Кмет на Община Първомай*